Diari Oficial de la Generalitat Valenciana


Sumari del DOGV 5250, del 03-05-2006 (2006/4675)

Expedient número 2006/01/MO. Servei de muntatge, manteniment i desmuntatge de l'exposició «La Faç de l'Eternitat. Alacant 2006».
--------------------------------------------------------------------------------------------------------------------------------

### Dades del document

Número de DOGV
:   5250

Data del DOGV
:   03-05-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/4675


Data del document
:   07-04-2006

Organisme emissor
:   Fundació de la CV la Llum de Les Imatges

Tipus de document
:   Resolució

Anàlisi jurídica

 Descriptors 

:   * Fundació de la Comunitat Valenciana la Llum de Les Imatges
    * licitació
    * contracte de serveis
    * manifestació cultural
    * fundació

Expedient número 2006/01/MO. Servei de muntatge, manteniment i desmuntatge de l'exposició «La Faç de l'Eternitat. Alacant 2006». [2006/X4675]  
Amb data 24 de març de 2006, es va publicar en el DOGV número 5226 el concurs per a l'adjudicació del servici de Muntatge, Manteniment i Desmuntatge de l'exposició .La Faç de l'Eternitat. Alacant 2006., amb un pressupost de set-cents vint-i-un mil dos-cents catorze euros amb cinquanta-tres cèntims (721.214,53 €).  
Amb data 6 d'abril de 2006, es va constituir la mesa de contractació a fi d'elevar la proposta d'adjudicació de la mencionada obra.   
Vista la proposta formulada, de conformitat amb el que disposa l'article 79.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, es va requerir l'empresa proposada perquè en el termini de 5 dies hàbils aportara els certificats acreditatius d'estar al corrent del compliment de les obligacions tributàries i amb la Seguretat Social.  
Aportada la documentació sol·licitada i comprovada la seua validesa, a la vista de la baremació realitzada per la Comissió Tècnica i de la proposta de la mesa de contractació, esta Fundació ha resolt:  
Adjudicar definitivament el servici de muntatge, manteniment i desmuntatge de l'exposició .La Faç de l'Eternitat. Alacant 2006., a la societat Manterola División Arte, SA, ja que és la que ha presentat la proposta tècnica i econòmica més avantatjosa per a l'administració, per un import de sis-cents noranta-dos mil tres-cents seixanta-cinc euros amb noranta-cinc cèntims (IVA inclòs), la qual cosa representa una baixa de 28.848,58 €, que s'abonaran a càrrec de l'aplicació pressupostària, amb les anualitats següents:  
2006: 346.182,98 €  
2007: 346.182,97 €  
L'empresa adjudicatària haurà de formalitzar el contracte corresponent i constituir una fiança definitiva per un import de 27.694,64 euros, en la forma i el termini que determina el plec de clàusules administratives particulars, i pagar els gastos de publicació d'este concurs en el DOGV, que ascendixen a 60 euros.  
Publicar en el DOGV esta resolució als efectes previstos en l'article 93 del Text Refós de la Llei de Contractes de les Administracions Públiques.   
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició, o bé podrà plantejar-se directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la notificació;  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
València, 7 d'abril de 2006.. El conseller i president del Patronat: Alejandro Font de Mora Turón.